Keskerakonna juhatus võttis erakonda vastu varem Reformierakonda kuulunud näitleja Henrik Normanni.
«Keskerakonnaga liitumisel sai otsustavaks, et tegemist on poliitilise jõuga, mis on nagu püramiid, mille tipp põhineb tugeval alusel,» ütles Normann.
«Eesti ja Tallinna kui peatse Euroopa kultuuripealinna tutvustamine maailmale oleks mulle suureks väljakutseks,» lisas ta.
Normann on Saku vallavolikogu liige 2005. aastast, mil kogus kohalike omavalitsuste valimistel vallas enim hääli.
Varem kuulus Normann Reformierakonda.
«Paljud toredad tegemised Reformierakonna ridades said tehtud ning nii mõndagi jäi tegemata,» ütles Normann.